### Výbor

*Národnej rady Slovenskej republiky*

*pre nezlučiteľnosť funkcií*

13. schôdza výboru

**186**

**U z n e s e n i e**

**Výboru Národnej rady Slovenskej republiky**

**pre nezlučiteľnosť funkcií**

z 18. októbra 2017

k Prehľadu Výboru Národnej rady Slovenskej republiky pre nezlučiteľnosť funkcií o došlých oznámeniach funkcií, zamestnaní, činností a majetkových pomerov verejných funkcionárov za september – október 2017.

**Výbor Národnej rady Slovenskej republiky**

**pre nezlučiteľnosť funkcií**

## A. z a č í n a k o n a n i e

vo veci ochrany verejného záujmu a zamedzenia rozporu záujmov podľa čl. 9 ods. 2 písm. a) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. za porušenie povinnosti podať oznámenie funkcií, zamestnaní, činností a majetkových pomerov v zmysle čl. 7 ods. 1 ústavného zákona č. 357/2004 Z. z. v znení ústavného zákona č. 545/2005 Z. z. voči verejnému funkcionárovi Rastislavovi Žitnému, predsedovi dozornej rady Slovenského vodohospodárskeho podniku, š.p. Banská Štiavnica (do verejnej funkcie bol menovaný 17.8.2017, oznámenie mal podať do 18.9.2017, oznámenie do dnešného dňa nepodal);

## B. ž i a d a

predsedu výboru,

aby zabezpečil vyžiadanie stanoviska dotknutého verejného funkcionára k uzneseniu o začatí konania v súlade s čl. 9 ods. 4 ústavného zákona č 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005   
Z. z. a iné nevyhnutné stanoviská pre rozhodnutie vo veci;

## C. u r č u j e

## poslanca Jána Kecskésa

za spravodajcu Výboru Národnej rady Slovenskej republiky pre nezlučiteľnosť funkcií v konaní vo veci ochrany verejného záujmu a zamedzenia rozporu záujmov voči verejnému funkcionárovi Rastislavovi Žitnému, predsedovi dozornej rady Slovenského vodohospodárskeho podniku, š.p. Banská Štiavnica (č. konania VP/38/17/K).

Martin **P o l i a č i k**

predseda výboru

Jozef **L u k á č**

Róbert **P u c i**

overovatelia výboru